Рәмәште (ауыл)

Рәмәште () — Белорет районының Инйәр ҡасаба хакимиәтенә ингән ауыл булған (Башҡорт АССР-ы — хәҙерге Башҡортостан Республикаһы).

 Географияһы 
Ауыл Рәмәште тип аталған уйпатта, Рәмәште йылғаһының Оло Инйәргә ҡойған урынында, Инйәр тамағынан 135 км алыҫлыҡта урынлашҡан. 24 км көнбайыштараҡ — Арышпар ауылы.

 Тарихы 
Рәмәште ауылы 1922 йылда ойошторолған Инйәр леспромхозына ҡараған. 1954 йылға тиклем 14 ауыл — Инйәр, Ҡаҙмаш, Рәмәште, Мәнәү, Рәүәт, Түбәнге Төлмәй, Ноҡат, Бәләғош, Берештамаҡ, Асы, Соран, Ҡалашты, Кәртәле, Кѳҙйылға урман пункттары Белорет металлургия комбинатың урман контораһы тип йѳрѳтѳләЛ. Сударчикова. Илгә — Инйәр урманы .

Рәмәштелә башланғыс мәктәп булған. 1968 йылда ауылда 91 кеше йәшәгән, күпселеге урыҫ милләтлеБашкирская АССР: Административно-территориальное деление. — Уфа: Башкирское кн. изд-во, 1969. — С. 83.. Ауыл кешеләре Инйәр леспромхозының Рәмәште участкаһында эшләгән, ул 1971 йылда таратылған.

Ауыл, Белорет районының байтаҡ урмансылар ауылы кеүек үк, юҡҡа сыҡҡан, рәсми рәүештә иҫәп мәғлүмәттәренән 1981 йылда төшөп ҡалғанУказ Президиума ВС Башкирской АССР от 23.07.1981 № 6-2/229 «Об исключении некоторых населённых пунктов из учётных данных по административно-территориальному делению Башкирской АССР».

Һуңғы йылдарҙа ауылды тергеҙергә тырышаларЯнбаева А. Национальная идея семьи Подшиваловых// Республика Башкортостан. — 2009. — 7 октября. .

 Иҫкәрмәләр 

 Һылтанмалар 
 Рәмәште на картах
 Ремашта (фото) 

Категория:Белорет районының бөткән ауылдары
Категория:1971 йылда бөткән ауылдар